**Протокол №1**

 **от 23.02.2022г.**

**РЕШЕНИЕ**

**№ 1**

**от 23.02.2022 г.**

 **За:** Промяна предназначението на земеделски земи за

неземеделски нужди и утвърждаване на площадки

и трасета за проектиране

**КОМИСИЯТА по чл.17, ал.1, т.1 от ЗОЗЗ**

**Р Е Ш И:**

**I. На основание чл. 24, ал. 2 от Закона за опазване на земеделските земи и чл. 41, ал. 1 от Правилника за прилагане на Закона за опазване на земеделските земи, променя предназначението на земеделска земя за собствени неземеделски нужди, както следва:**

1. На 840 кв. м. земеделска земя, девета категория, неполивна, собственост на В. Ц. М., за изграждане на обект: „Вилна сграда и обществено обслужване”, поземлен имот с идентификатор 03928.209.188 по кадастралната карта и кадастралните регистри на град Берковица, местност „Шалин дол”, община Берковица, област Монтана, при граници, посочени в приложените скица и влязъл в сила ПУП – ПЗ.

Собственикът на земята да заплати на основание чл. 30, ал. 1 от ЗОЗЗ, такса по чл. 6, т.1 и т. 7 на тарифата в размер на 327.60 лева.

2. На 8382 кв. м. земеделска земя, пета категория, неполивна, собственост на Д. Н. Г., за изграждане на обект: „За вилно селище, хотелски комплекс с басейн и места за къмпингуване”, поземлен имот с идентификатор 68179.30.153 по кадастралната карта и кадастралните регистри на с. Спанчевци, местност „Мържавица“, община Вършец, област Монтана, при граници, посочени в приложените скица и влязъл в сила ПУП – ПЗ.

Собственикът на земята да заплати на основание чл. 30, ал. 1 от ЗОЗЗ, такса по чл. 6, т. 5 и т. 7 на тарифата в размер на 11064.24 лева и да отнеме и оползотвори хумусния пласт от терена, върху който ще се извършва строителство.

3. На 2476 кв. м. земеделска земя, шеста категория, неполивна, собственост на П. Г. С., за изграждане на обект: „Жилищно строителство”, в поземлени имоти с идентификатори 48489.26.600 и 48489.26.601 (проектен идентификатор 48489.26.885) по кадастралната карта и кадастралните регистри на град Монтана, местност „Пръчов дол”, община Монтана, област Монтана, при граници, посочени в приложените скица и влязъл в сила ПУП – ПЗ.

Собственикът на земята да заплати на основание чл. 30, ал. 1 от ЗОЗЗ, такса по чл. 6, т. 7 на тарифата в размер на 4345.38 лева и да отнеме и оползотвори хумусния пласт от терена, върху който ще се извършва строителство.

4. На 2250 кв. м. земеделска земя, пета категория, неполивна, собственост на В. Б. С., за изграждане на обект: „Жилищно строителство и производствено - складови дейности”, в поземлен имот с идентификатор 03928.81.59 по кадастралната карта и кадастралните регистри на град Берковица, местност „Кованлъка”, община Берковица, област Монтана, при граници, посочени в приложените скица и влязъл в сила ПУП – ПЗ.

Собственикът на земята да заплати на основание чл. 30, ал. 1 от ЗОЗЗ, такса по чл. 6, т. 2, т. 3 и т. 7 на тарифата в размер на 4826.25 лева и да отнеме и оползотвори хумусния пласт от терена, върху който ще се извършва строителство.

5. На 1000 кв. м. земеделска земя, девета категория, неполивна, собственост на С. Г. Д., за изграждане на обект: „Вилна сграда”, поземлен имот с идентификатор 03928.209.7 по кадастралната карта и кадастралните регистри на град Берковица, местност „Шалин дол”, община Берковица, област Монтана, при граници, посочени в приложените скица и влязъл в сила ПУП – ПЗ.

Собственикът на земята да заплати на основание чл. 30, ал. 1 от ЗОЗЗ, такса по чл. 6, т. 7 на тарифата в размер на 416.00 лева.

**II. На основание чл. 59а, ал. 2 и чл. 59б, ал. 2 от Правилника за прилагане на Закона за опазване на земеделските земи (ППЗОЗЗ), във връзка с §25 от ПР към Постановление № 99/22.04.2016г. за ИД на ППЗОЗЗ:**

6. Разрешава временно ползване за срок до 09.05.2026 г. на 200 кв.м. земеделска земя, девета категория, собственост на Р. С. Н., за нуждите на „А1 Т. Б.” ЕООД, за поставяне на Базова станция MON 0069 „Компас” в част от поземлен имот с идентификатор 38131.66.11 по кадастралната карта и кадастралните регистри на с. Комарево, общ. Берковица, обл.Монтана, при граници посочени в приложената скица-проект.

 След изтичане на срока, инвеститорът да премахне съоръжението и да върне земята в първоначалния ù вид или във вид, годен за земеделско ползване.

7. Разрешава временно ползване за срок до 09.05.2026 г. на 500 кв.м. земеделска земя, шеста категория, собственост на „Р. С.” ЕООД, за нуждите на „А1 Т. Б.” ЕООД, за поставяне на Базова станция MON 0081 „Линево” в части от поземлени имоти с идентификатори 22695.19.3 и 22695.32.100 по кадастралната карта и кадастралните регистри на с. Долно Линево, общ. Лом, обл.Монтана, при граници посочени в приложената скица-проект.

 След изтичане на срока, инвеститорът да премахне съоръжението и да върне земята в първоначалния ù вид или във вид, годен за земеделско ползване.

**При промяна на инвестиционното намерение относно функционалното предназначение на обекта, на основание чл. 67а, ал. 4 от Правилника за прилагане на Закона за опазване на земеделските земи се провежда процедурата по глава пета от Правилника за прилагане на Закона за опазване на земеделските земи.**

**Решението подлежи на обжалване по реда на Административнопроцесуалния кодекс в 14 /четиринадесет/ - дневен срок от съобщаването му пред съответния административен съд.**